**ลี่ จ้านชู** (จีนตัวย่อ: 栗战书; จีนตัวเต็ม: 栗戰書; พินอิน: *Lì Zhànshū*; เกิด 30 สิงหาคม พ.ศ. 2493) เป็นนักการเมืองชาวจีน ซึ่งดำรงตำแหน่งประธานคณะกรรมาธิการประจำสภาประชาชนแห่งชาติระหว่างปี พ.ศ. 2561–2566 เป็นสมาชิกลำดับที่สามของคณะกรรมาธิการถาวรประจำกรมการเมืองพรรคคอมมิวนิสต์จีน ซึ่งเป็นองค์กรที่มีอำนาจตัดสินใจสูงสุดของจีนระหว่างปี พ.ศ. 2560–2565 

ลี่เริ่มต้นอาชีพทางการเมืองในพื้นที่ชนบทของมณฑลเหอเป่ย์ซึ่งเป็นบ้านเกิดของเขา โดยก้าวขึ้นสู่ตำแหน่งเลขาธิการพรรคประจำเมืองซีอาน ผู้ว่าการมณฑลเฮย์หลงเจียง และเลขาธิการพรรคประจำมณฑลกุ้ยโจว ในปี พ.ศ. 2555 เขาได้ดำรงตำแหน่งผู้อำนวยการสำนักงานทั่วไปพรรคคอมมิวนิสต์จีน หลังจากการประชุมสมัชชาพรรคครั้งที่ 18 หลี่ได้กลายเป็นหนึ่งในที่ปรึกษาระดับสูงของเลขาธิการพรรค สี จิ้นผิง เขาได้รับการยกย่องจากสื่อว่าเป็นสมาชิกอาวุโสของ "กลุ่มสีจิ้นผิง" ซึ่งเป็นหนึ่งในกลุ่มการเมืองหลักในพรรคคอมมิวนิสต์จีน

ช่วงแรก
-------

ลี่เกิดเมื่อวันที่ 30 สิงหาคม พ.ศ. 2493 ในอำเภอผิงชาน มณฑลเหอเป่ย์ เขาเข้าเป็นสมาชิกพรรคคอมมิวนิสต์จีนในปี พ.ศ. 2518 เขาเริ่มต้นอาชีพด้วยการเป็นเจ้าหน้าที่ในนครฉือเจียจวง ซึ่งเป็นเมืองหลวงของมณฑลบ้านเกิดของเขา โดยทำงานเป็นพนักงานให้กับสำนักงานการค้าฉือเจียจวงและคณะกรรมาธิการพรรคประจำนครฉือเจียจวง ในปี พ.ศ. 2523 ลี่เข้าเรียนเรียนภาคกลางคืนที่มหาวิทยาลัยครูเหอเป่ย์ (河北师范大学) หลังจากสำเร็จการศึกษา เขาได้รับการเลื่อนตำแหน่งเป็นเลขาธิการพรรคประจำอำเภออู๋จี๋ (ในเวลาเดียวกัน เลขาธิการพรรคประจำอำเภอเจิ้งติงที่อยู่ใกล้เคียงคือ สี จิ้นผิง เลขาธิการพรรคคอมมิวนิสต์จีนคนปัจจุบัน)

ในทศวรรษถัดมา ลี่รับตำแหน่งอาวุโสอย่างต่อเนื่องในมณฑลเหอเป่ย์ เช่น รองหัวหน้าพรรคและผู้ว่าการนครฉือเจียจวง (ไม่เทียบเท่ากับนายกเทศมนตรี) หัวหน้าองค์การสันนิบาตเยาวชนคอมมิวนิสต์ประจำจังหวัด ผู้ว่าการจังหวัดเฉิงเต๋อ สมาชิกและเลขาธิการคณะกรรมาธิการพรรคประจำมณฑลเหอเป่ย์

ผู้นำระดับภูมิภาค
-----------------

ในปี พ.ศ. 2541 ลี่ถูกย้ายไปที่มณฑลฉ่านซีเพื่อทำหน้าที่ในสภาผู้นำพรรคและเป็นหัวหน้าแผนกองค์กรประจำมณฑล ลี่กลายเป็นเลขาธิการพรรคประจำซีอานตั้งแต่เดือนมกราคม พ.ศ. 2545 ในเดือนพฤษภาคม เขาได้เข้ารับตำแหน่งรองหัวหน้าพรรคประจำมณฑลฉ่านซีไปพร้อม ๆ กัน ในระหว่างดำรงตำแหน่งในซีอาน เป็นที่รู้กันว่าลี่ได้ตั้งเป้าหมายให้ซีอานกลายเป็น "เมืองที่ดีที่สุดในเขตแดนตะวันตก"

ในเดือนธันวาคม พ.ศ. 2546 ลี่ได้ดำรงตำแหน่งรองเลขาธิการพรรคประจำมณฑลเฮย์หลงเจียง และรับตำแหน่งรองผู้ว่าการมณฑลในอีกหนึ่งปีต่อมา ในขณะนั้น ผู้สังเกตการณ์ภายนอกจัดลี่เป็นสมาชิกของกลุ่มถวนไพ่ (团派) หมายถึง เจ้าหน้าที่ที่มีพื้นฐานมาจากสันนิบาตเยาวชนคอมมิวนิสต์ เมื่อวันที่ 25 ธันวาคม พ.ศ. 2550 ผู้ว่าการรัฐจาง จั๋วจี่ ลาออก และลี่ได้เข้ารับตำแหน่งรักษาการผู้ว่าการมณฑลแทน ตามที่ได้รับการยืนยันในเดือนมกราคม พ.ศ. 2551 ในเดือนสิงหาคม พ.ศ. 2553 ลี่ได้ดำรงตำแหน่งเลขาธิการพรรคประจำมณฑลกุ้ยโจว โดยรับบทบาทแรกในสำนักงานระดับสูงของมณฑล ในเวลานั้น ลี่ยังไม่ได้เป็นสมาชิกเต็มตัวของคณะกรรมาธิการกลาง ถือว่าหายากมากสำหรับคนที่จะดำรงตำแหน่งหัวหน้าพรรคประจำมณฑลโดยไม่มีที่นั่งในคณะกรรมาธิการกลาง

สำนักงานทั่วไป
--------------

ในเดือนกรกฎาคม พ.ศ. 2555 ลี่ถูกย้ายไปปักกิ่งเพื่อดำรงตำแหน่งรองผู้อำนวยการสำนักงานทั่วไปพรรคคอมมิวนิสต์จีน และได้รับการดูแลเป็นอย่างดีให้เข้ามาแทนที่ลิ่ง จี้-ฮฺว่า จนได้เข้ารับตำแหน่งเป็นผู้อำนวยการสำนักงานทั่วไปในอีกสองเดือนต่อมา สามเดือนต่อมา ลี่ยังได้รับการแต่งตั้งให้เป็นเลขาธิการคณะกรรมาธิการงานองค์กรซึ่งขึ้นตรงต่อคณะกรรมาธิการกลาง (中直工委书记) ลี่ได้รับการยกย่องว่าเป็น "ดาวรุ่ง" โดยได้รับเลือกเข้าสู่กรมการเมืองของพรรคคอมมิวนิสต์จีนในการประชุมสมัชชาใหญ่พรรคครั้งที่ 18 ซึ่งจัดขึ้นในเดือนพฤศจิกายน พ.ศ. 2555 ซึ่งถือเป็นเรื่องปกติสำหรับผู้อำนวยการสำนักงานทั่วไป (เช่น ลิ่ง จี้-ฮฺว่า ไม่ได้เป็นสมาชิกกรมการเมือง) ส่งสัญญาณว่าลี่จะมีอิทธิพลสำคัญภายใต้การบริหารของสี จิ้นผิง นอกจากนี้ ตามธรรมเนียมของหัวหน้าสำนักงานทั่วไป ลี่ยังได้รับการเสนอชื่อให้เป็นเลขาธิการของสำนักเลขาธิการกลางอีกด้วย ในปี พ.ศ. 2556 ลี่ยังได้รับแต่งตั้งให้เป็นผู้อำนวยการสำนักงานทั่วไปของคณะกรรมาธิการความมั่นคงแห่งชาติที่จัดตั้งขึ้นใหม่

หลี่มีบทบาทสำคัญในการอำนวยความสะดวกในความสัมพันธ์อันแน่นแฟ้นระหว่างจีนและรัสเซีย และเป็นผู้อำนวยการสำนักงานทั่วไปคนแรกในจีนหลังยุคเหมาที่มีบทบาทอย่างแข็งขันในกิจการต่างประเทศ ตัวอย่างเช่น ในปี พ.ศ. 2558 ลี่ถูกส่งไปเป็น "ทูตพิเศษ" ของสี จิ้นผิง เพื่อไปพบกับวลาดิมีร์ ปูตินที่มอสโก เป็นที่รู้กันว่าลี่เคยร่วมกับสีในการประชุมต่าง ๆ ของผู้นำกับแขกต่างชาติ รวมถึงการเยือนสหรัฐฯ ของสีเมื่อปี พ.ศ. 2558

ลี่ซึ่งถูกมองว่าเป็นหนึ่งในสมาชิกที่มีอิทธิพลมากที่สุดในวงในของสี จิ้นผิง ถูกมองว่าเป็น "ม้ามืด" ผู้สมัครชิงคณะกรรมาธิการประจำกรมการเมืองชุดที่ 19 ซึ่งเป็นองค์กรที่มีอำนาจตัดสินใจสูงสุดของจีนที่เข้ารับตำแหน่งในปี พ.ศ. 2560

ลี่เป็นสมาชิกสำรองของคณะกรรมาธิการกลางพรรคคอมมิวนิสต์จีนชุดที่ 16 และ 17 และเป็นสมาชิกเต็มตัวของคณะกรรมาธิการกลางพรรคชุดที่ 18

คณะกรรมาธิการกรมการเมือง
------------------------

ลี่ได้รับเลือกให้เป็นสมาชิกของคณะกรรมาธิการประจำกรมการเมือง ชุดที่ 19 ซึ่งเป็นองค์กรที่มีอำนาจตัดสินสูงสุดของจีน ในการประชุมเต็มคณะครั้งที่ 1 ของคณะกรรมาธิการกลางพรรคคอมมิวนิสต์จีน ชุดที่ 19 เมื่อวันที่ 25 ตุลาคม พ.ศ. 2560

ในวันที่ 17 มีนาคม พ.ศ. 2561 ลี่ได้รับเลือกให้เป็นประธานคณะกรรมาธิการประจำสภาประชาชนแห่งชาติ

ในวันที่ 8 กันยายน พ.ศ. 2561 ลี่เป็นตัวแทนพิเศษของสี จิ้นผิง ในการเยือนเกาหลีเหนือเพื่อเข้าร่วมในงานเฉลิมฉลองครบรอบ 70 ปีการสถาปนาสาธารณรัฐประชาธิปไตยประชาชนเกาหลี

ในการทำงานของเขา ลี่อ้างว่าตนปฏิบัติตามหลักการ "สามประการ" คือ "ไม่ยุ่งกับคนอื่น ไม่เล่นเกม ไม่ขี้เกียจกับงาน"

ในเดือนพฤศจิกายน พ.ศ. 2563 หลังจากการขับสมาชิกสภานิติบัญญัติเพื่อประชาธิปไตย 4 คนในสภานิติบัญญติฮ่องกง ลี่ออกมาปกป้องการไล่ออก โดยให้เหตุผลว่าการตัดสินใจดังกล่าวมีทั้ง "จำเป็น" และ "เหมาะสม"

ในเดือนกันยายน พ.ศ. 2565 ในระหว่างการพบปะกับบุคคลระดับสูงของรัสเซีย ลี่ให้คำมั่นว่าจีนจะ "เข้าใจและสนับสนุนรัสเซียอย่างเต็มที่" ในประเด็นการรุกรานยูเครนของรัสเซียในปี พ.ศ. 2565 เขากล่าวว่า "เมื่อพิจารณาจากสถานการณ์ดังกล่าว รัสเซียได้ดำเนินมาตรการที่จำเป็น จีนเข้าใจ และเรากำลังประสานงานในด้านต่าง ๆ" เขากล่าวโทษสหรัฐฯ และเนโท โดยตรงว่า "เนโท ขยายกิจการถึงหน้าประตูรัสเซียโดยตรง คุกคามความมั่นคงของชาติและชีวิตของพลเมืองรัสเซีย" หนังสือพิมพ์*เดอะวอลล์สตรีทเจอร์นัล* (*The Wall Street Journal*) รายงานเมื่อวันที่ 19 มีนาคม พ.ศ. 2566 โดยอ้างแหล่งข่าวว่ารัสเซียปล่อยภาพนี้รั่วไหลโดยที่จีนไม่รู้ และหากจีนรู้สถานการณ์ล่วงหน้า "การเลือกคำพูดของจีนคงจะระมัดระวังมากขึ้นเพื่อป้องกันไม่ให้จีนถูกมองว่าเป็นผู้สมรู้ร่วมคิดกับรัสเซีย"

ครอบครัว
--------

* บิดา: ลี่ เจิ้งซิว (栗政修) มีพี่น้อง 3 คน ได้แก่ ลี่ เจิ้งทง (栗政通) ลี่ เจิ้งชิง (栗政清) และ ลี่ เจิ้งหมิน (栗政民)

* ลุงทวด: ลี่ ไจ้เวิน (栗再温; พ.ศ. 2451–2510) เคยดำรงตำแหน่งเลขาธิการสำนักเลขาธิการสหพันธ์สหภาพแรงงานแห่งประเทศจีน รองผู้ว่าการมณฑลชานตง และเลขาธิการสำนักเลขาธิการคณะกรรมาธิการพรรคประจำมณฑลชานตงของ

* ภรรยา: หวัง จินเฟิ่ง (王金峰) เกิดเมื่อวันที่ 30 ตุลาคม พ.ศ. 2496

### บุตร

ลี่ เฉียนซิน
ลี่ เฉียนซิน (栗潜心; เกิด มิถุนายน พ.ศ. 2525) หรือที่รู้จักในชื่อนาโอมิ ลี่ เป็นบุตรสาวคนโตของลี่ ได้รับรายงานจากสื่อจีนว่ามีบทบาทในฮ่องกง และเป็นหนึ่งในรองประธานของสมาคมหฺวาจิงแห่งฮ่องกง (香港华菁会) ซึ่งเป็นองค์กรเยาวชนที่ส่งเสริมความร่วมมือระหว่างฮ่องกงและแผ่นดินใหญ่ มีรายงานว่าลี่ เฉียนซิน ซื้อทาวน์เฮาส์ในสแตนลีย์บีชของฮ่องกงในราคา 15 ล้านดอลลาร์ในปี พ.ศ. 2556

ลี่ ตัวสี
ลี่ ตัวสี (栗多习; เกิด 25 พฤษภาคม พ.ศ. 2530) บุตรสาวคนเล็กของลี่ ทำงานที่ด็อยท์เชอบังค์

รางวัลและเกียรติยศ
------------------

* เครื่องอิสริยาภรณ์มิตรภาพ (รัสเซีย, พ.ศ. 2565)

อ้างอิง
-------

1. ↑  "China unveils new leadership line-up with no clear successor to Xi". *Reuters*. 25 October 2017. เก็บจากแหล่งเดิมเมื่อ 2017-10-26. สืบค้นเมื่อ 2017-10-25.
2. ↑  "Members of the Xi Jinping Clique Revealed".
3. 1 2  "Li Zhanshu". เก็บจากแหล่งเดิมเมื่อ 2018-10-09.
4. ↑  栗战书、刘学良任黑龙江省副省长 (ภาษาChinese (China)). Xinhua News. 2004-10-11. คลังข้อมูลเก่าเก็บจากแหล่งเดิมเมื่อ 2012-08-20. สืบค้นเมื่อ 2015-01-12.
5. ↑  栗战书履新黑龙江省代省长. *ynet.com* (ภาษาChinese (China)). คลังข้อมูลเก่าเก็บจากแหล่งเดิมเมื่อ 2010-10-01. สืบค้นเมื่อ 2015-01-12. (北京青年报》网站)
6. ↑  栗战书任贵州省委书记. *china.com* (ภาษาChinese (China)). 2010-08-21. เก็บจากแหล่งเดิมเมื่อ 2015-01-12. สืบค้นเมื่อ 2015-01-12.
7. ↑  Tang, Danlu (2012-09-01). "Ling Jihua appointed head of United Front Work Department". *Xinhua*. คลังข้อมูลเก่าเก็บจากแหล่งเดิมเมื่อ 2012-09-04. สืบค้นเมื่อ 2012-09-03.
8. ↑  栗战书兼任中直工委书记 令计划不再兼任. *zzdjw.com* (ภาษาChinese (China)). 2012-11-01. คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2015-01-12.
9. ↑  十八届一中全会选举中央政治局委员 (ภาษาChinese (China)). Xinhua News. 2012-11-15. คลังข้อมูลเก่าเก็บจากแหล่งเดิมเมื่อ 2015-03-21. สืบค้นเมื่อ 2015-01-12.
10. ↑  "Meeting with Director of General Office of Chinese Communist Party Li Zhanshu". Kremlin.ru. March 19, 2015. เก็บจากแหล่งเดิมเมื่อ May 18, 2015. สืบค้นเมื่อ May 10, 2015.
11. ↑  十九大常委人事大推测，天王卡位战激烈预热（图）. Sina Daily. July 15, 2013. เก็บจากแหล่งเดิมเมื่อ August 12, 2015. สืบค้นเมื่อ January 12, 2015.
12. ↑  Wen, Philip; Blanchard, Ben (24 October 2017). "China unveils new leadership line-up with no clear successor to Xi". *Reuters*. เก็บจากแหล่งเดิมเมื่อ 26 October 2017. สืบค้นเมื่อ 26 October 2017.
13. ↑  栗战书当选为十三届全国人大常委会委员长. Xinhua. 2018-03-17. เก็บจากแหล่งเดิมเมื่อ 2018-03-17. สืบค้นเมื่อ 2018-03-17.
14. ↑  习近平总书记特别代表栗战书将访问朝鲜. Xinhua. 2018-09-04. เก็บจากแหล่งเดิมเมื่อ 2018-09-05. สืบค้นเมื่อ 2018-09-04.
15. ↑  *Xi Jinping's China*. KW Publishers Pvt. 15 September 2017. ISBN 9789386288912.
16. ↑  "Beijing disqualifies four pro-democracy lawmakers - RTHK". *news.rthk.hk* (ภาษาอังกฤษแบบบริติช). สืบค้นเมื่อ 2020-11-11.
17. ↑  Feng, John (14 September 2022). "China gives clearest support for Russia's invasion of Ukraine so far". *Newsweek* (ภาษาอังกฤษ). สืบค้นเมื่อ 14 September 2022.
18. ↑  Wei, Lingling (19 March 2023). "Putin Proves an Unpredictable Partner for Xi as Nations Cement Ties". *The Wall Street Journal*. สืบค้นเมื่อ 19 March 2023.
19. ↑  "เส้นทางการเมืองของลี่ จ้านชู: การเลื่อนตำแหน่งของเขาหลังจากเขียนจดหมายถึงหู เย่าปัง". เครือข่ายข่าวตัวเว่ย์. 2017-12-30. เก็บจากแหล่งเดิมเมื่อ 2019-10-23. สืบค้นเมื่อ 2018-11-02.
20. ↑  หลี่ หรง (2011-07-01). "ลี่ จ้านชู: ผู้นคนใหม่ของกุ้ยโจว". *เหรินหมินเหวินไจ*. เก็บจากแหล่งเดิมเมื่อ 2016-03-04. สืบค้นเมื่อ 2017-09-20.
21. ↑  "New York Times author Mike Forsythe". *Twitter* (ภาษาอังกฤษ). สืบค้นเมื่อ 2020-12-14.
22. ↑  习近平爱将栗战书之女以红二代港人身份活跃香港. *Wenxuecity.com*. September 10, 2012. เก็บจากแหล่งเดิมเมื่อ January 12, 2015. สืบค้นเมื่อ January 12, 2015.
23. ↑  "Luxury Homes Tie Chinese Communist Elite to Hong Kong's Fate".
24. ↑  "栗战书同俄罗斯联邦委员会主席马特维延科举行会谈". *The National People's Congress of the People's Republic of China*. 2022-04-15. สืบค้นเมื่อ February 3, 2023.
25. ↑  Mo, Jingxi (2022-04-16). "Legislator: ties with Russia are resilient". *China Daily*. สืบค้นเมื่อ February 3, 2023.